মঙলদৈ ষ্টেডিয়ামত অনুষ্ঠিত হোৱা ১৬ অনূৰ্ধ্ব বিজয় মাৰ্চেণ্ট ট্ৰফী ক্ৰিকেট প্ৰতিযোগিতাৰ অসম আৰু বিহাৰৰ মাজৰ মেচখন মঙলবাৰে ড্ৰ ৰূপে সমাপ্ত হয়। দেওবাৰৰ পৰা অনুষ্ঠিত হোৱা মেচখনত ঘৰুৱা দল অসমে প্ৰথম ইনিংছৰ অগ্ৰগতিৰ বাবে মূল্যৱান তিনি পইণ্ট লাভ কৰে।
মেচখনৰ অন্তিম অৰ্থ্যৎ তৃতীয় দিনা আলহী দল বিহাৰে নিজৰ দ্বিতীয় ইনিংছত ৮ উইকেট হেৰুৱাই ১২৫ ৰানত বেটিং কৰি থকা অৱস্থাত দিনান্তৰ খেল শেষ হোৱাত মেচখন ড্ৰ ৰূপে পৰিসমাপ্তি পৰে।
বিহাৰৰ হৈ দ্বিতীয় ইনিংছত শ্ৰমান নিগ্ৰোধে সৰ্বাধিক ৪০ ৰান কৰাৰ বিপৰীতে য়াছৰাজ সিঙে ২১ আৰু ৰৌষণ কুমাৰ সিঙে ১৯ ৰানৰ অৱদান আগবঢ়ায়।
আনহাতে অসমৰ হৈ শিৱম মিট্টালে ১৬ ৰানত তিনিটা উইকেট দখল কৰে। শিৱমৰ উপৰি জেকি আলী আৰু ৰিষভ দীপকেও দুটাকৈ উইকেট দখল কৰিবলৈ সক্ষম হয়।
ইফালে প্ৰথম ইনিংছত আলহী দল বিহাৰে মাত্ৰ ১৬৮ ৰানতে ইনিংছ সামৰাৰ বিপৰীতে অসমেও গুৰুত্বপূৰ্ণ ২৫ ৰানৰ অগ্ৰগতি লাভ কৰাৰ পাছত নিজৰ প্ৰথম ইনিংছত মাত্ৰ ১৯৭ ৰানতে সামৰে।
অসমৰ হৈ শিৱম মিট্টালে সৰ্বাধিক ৪৪ ৰান কৰাৰ উপৰি ধ্ৰুৱ ৰাজ বৰাই ২৬, অংকুশ মজুমদাৰৰ ২৫ আৰু নিহাৰ নৰহৰ ২০ ৰানৰ সহায়তে অসমে বিহাৰৰ বিৰুদ্ধে প্ৰথম ইনিংছত গুৰুত্বপূৰ্ণ ২৫ ৰানৰ অগ্ৰগতি লয়। মেচখন ড্ৰ হ'ল যদিও উক্ত ২৫ ৰানৰ অগ্ৰগতিৰ বাবেই অসমে মূল্যৱান ৩ পইণ্ট লাভ কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
